open-index/open-wikipedia-markdown huggingface dataset:
Gunnhild Øyehaug

**Gunnhild Øyehaug** (født 1975) er en norsk forfatter.
## Biografi
Øyehaug er universitetslektor i litteraturvitenskap, lærer ved Skrivekunstakademiet i Hordaland. Hun debuterte i 1998 med diktsamlingen *Slaven av blåbæret*. I 2004 ble hennes novellesamling *Knutar* nominert til Brageprisen og vant Bergensprisen. *The Knots* (ov. av Kari Dickson) kom ut på det amerikanske forlaget Farrar, Straus & Giroux sommeren 2017, og den anerkjente kritikeren James Wood skrev en rosende omtale i The New Yorker med tittelen «A Norwegian Master of the Short Story».

Øyehaug tok sin universitetsgrad i litteraturvitenskap ved Universitetet i Bergen, med en hovedoppgave om Arthur Rimbaud. Hun har vært medredaktør av det litterære tidsskriftet Vagant, og litteraturkritiker for avisene Morgenbladet og Klassekampen. Hun var sammen med Olaug Nilssen redaktør for litteraturtidsskriftet *[[Kraftsentrum]]*.

Øyehaugs debutroman *Vente, blinke* ble utgitt oktober 2008 på Kolon forlag. Boka ble kåret til årets bok av Morgenbladets lesere i 2009, og filmatisert i 2015 under tittelen *Kvinner i for store herreskjorter* (regi: Yngvild Sve Flikke).

## Bibliografi
* *Slaven av blåbæret* &ndash; diktsamling (1998). ISBN 8252150861
* *Knutar* &ndash; novellesamling (2004). ISBN 8202239966
* *Stol og ekstase* &ndash; essays og noveller (2006). ISBN 9788202258962
* *Vente, blinke: eit perfekt bilete av eit personleg indre* &ndash; roman, Kolon forlag (2008). ISBN 9788205385726
* *Undis Brekke* &ndash; roman (2014). ISBN 9788205457713
* *Draumeskrivar* &ndash; noveller, Kolon forlag  (2016) ISBN 9788205494077
* *Miniatyrlesingar: 19 tekstar om litteratur,* Kolon forlag (2017) ISBN 9788205505131
**Presens maskin*. Roman, Kolon forlag (2018) ISBN 9788205515550
**Stol og ekstase +* . Essay og noveller, Kolon forlag (2019) ISBN 9788205515000
**Vonde blomar*. Noveller, Kolon forlag (2020) ISBN 9788205539112
**Hjartet i skalkeskjulet*. Essays, Kolon forlag (2022)
**Gunnhild, kona til Eirik Blodøks*. Skuespill, Kolon forlag (2023)
**Her kjem sola.* Roman, Gyldendal (2024)
**Samla noveller,* Gyldendal (2025)

## Oversettelser
* Sonja Åkesson: *11 dikt om einsemd* (2009)
* Christophe Tarkos: *Kasser* (m. Cathrine Strøm, 2011)
* *Kristin Lavransdotter av Sigrid Undset*. Dramatisert av Kjersti Horn og Kristian Lykkeslet Strømskag, 2023

## Priser
* Bjørnsonstipendet 2006
* Tanums kvinnestipend 2007
* Nynorsk litteraturpris 2008
* Doblougprisen 2009
* Sult-prisen 2009
* Prins Eugens Kulturpris 2010
* O. Henry Prize for Short Fiction 2022

## Referanser


## Kilder
*Presentasjon av Gunnhild Øyehaug i Forfatterkatalogen på Forfattersentrums nettsider

## Eksterne lenker
* Gunnhild Øyehaug i Scenewebdatabasen
* 
* 

*  Cappelen: Gunnhild Øyehaug
*  Henning H. Bergsvåg: Intervju med Gunnhild Øyehaug 

* Digitaliserte bøker av Gunnhild Øyehaug i Nasjonalbiblioteket
*Artkler av og om Gunnhild Øyehaug i Norart
Opprett

**Opprett** er en heraldisk betegnelse som brukes i beskrivelser (blasoneringer) av våpenskjold, for å angi at en figur er plassert rett opp og ned. Betegnelsen brukes på stillinger for både levende vesener og døde ting.

For dyr slik som løven i Norges riksvåpen, innebærer *opprett* at løven står på én eller to av baklabbene med to framlabber som peker ut fra kroppen og eventuelt holder en annen figur så som en øks. Motsetninger til opprett er *gående*, *stående* og *liggende* dyr i blasoneringer, for eksempel gående løver i Danmarks riksvåpen, stående hest i Levangers kommunevåpen og liggende løve i Rødøys kommunevåpen.

For gjenstander innebærer *opprett* at toppen eller spissen peker oppover. I stedet for opprett kan gjenstander være plassert på *skrå* eller *liggende*, for eksempel skråstilt anker i Nøtterøys kommunevåpen.

## Litteratur
* Gustav Storm: «Norges gamle vaaben, farver og flag», Christiania 1894
* H.J. Huitfeldt-Kaas m.fl.: «Norske Sigiller fra Middelalderen», Oslo 1899-1950
* Chr. Brinchmann: «Norske konge-sigiller og andre fyrste-sigiller fra middelalderen», Kristiania 1924
* Hans Cappelen: «Norske slektsvåpen», Oslo 1969 (2. opplag Oslo 1976)
* Herman L. Løvenskiold: «Heraldisk nøkkel», Oslo 1978
* Hans Cappelen og Knut Johannessen: «Norske kommunevåpen», Oslo 1987
* Jan Raneke (redaktør): «Nordisk heraldisk terminologi», Lund 1987 (med heraldiske faguttrykk på bokmål og nynorsk)
* Harald Nissen og Monica Aase: ''Segl i Universitetsbiblioteket i Trondheim'', Trondheim 1990

**Andre land**
* Poul Bredo Grandjean: «Dansk Heraldik», København 1919 (bare dansk-norsk adelsheraldikk og i dag å anse som foreldet)
* Le Baron Stalins: «Vocabulaire-Atlas Héraldique en six Langues: Francais-English-Deutsch-Español-Italiano-Nederlandsch», Paris 1952
* Carl-Alexander von Volborth: «Alverdens heraldik i farver», Politikens Forlag, København 1972 (oversatt av Sven Tito Achen)
* Ottfried Neubecker: «Heraldik. Kilder, brug, betydning», København 1979 (oversatt og bearbeidet for Skandinavia av Nils G. Bartholdy)
* Carl-Alexander von Volborth: «Heraldry – Customs, Rules and Styles», Dorset 1981
* Sven Tito Achen: «Danmarks kommunevåbener + Færøernes og Grønlands», København 1982
* Carl-Alex. von Volborth: «The Art of Heraldry», Dorset 1987
* Jan Raneke: «Svensk adelsheraldik», Malmö 1990 
* Magnus Bäckmark och Jesper Wasling: «Heraldiken i Sverige», Lund 2001
John Nunn (sjakkspiller)

**John Denis Martin Nunn** (født 25. april 1955 i London) er en engelsk sjakkspiller og matematiker.

Nunn er én av Englands sterkeste spillere, og var tidligere rangert blant verdens ti fremste spillere. Han fikk stormestertittelen i 1978, det samme året han ble tildelt sin doktorgrad i matematikk ved University of Oxford for en avhandling om endelige H-rom. 

I tillegg til å være en sterk spiller, regnes Nunn som en fremragende forfatter av sjakkbøker. Han har skrevet flere bind, blant annet *Secrets of Grandmaster Chess* og *John Nunn's Best Games*. Han er direktør for sjakkforlaget Gambit Publications.

Nunn har også gjort seg gjeldende innen problemsjakk, han har blant annet komponert flere oppgaver, og har deltatt på det engelske landslaget i problemløsning. I september 2004 vant han VM i løsing av sjakkproblemer i Khalkidiki, Hellas.

## Bøker
* *101 Brilliant Chess Miniatures* (2000), Gambit Publications. ISBN 1-901983-16-1.
* *Beating the Sicilian 3* (1995, med Joe Gallagher), Henry Holt & Co. ISBN 0-8050-4227-X.
* *The Complete Najdorf 6. Bg5* (1997), International Chess Enterprises. ISBN 1-879479-45-1.
* *Endgame Challenge* (2002), Gambit Publications. ISBN 1-901983-83-8.
* *Grandmaster Chess Move by Move* (2005), Gambit Publications. ISBN 1-904600-34-4.
* *John Nunn's Best Games* (2001), Batsford. ISBN 0-7134-7726-1.
* *John Nunn's Chess Puzzle Book* (1999), Gambit Publications. ISBN 1-901983-08-0.
* *Learn Chess* (2000), Gambit Publications. ISBN 1-901983-30-7.
* *Learn Chess Tactics* (2004), Gambit Publications. ISBN 1-901983-98-6.
* *Mammoth Book of the World's Greatest Chess Games* (2004, with Graham Burgess and John Emms), Carroll & Graf. ISBN 0-7867-1411-5.
* *Nunn's Chess Openings* (1999), Everyman Chess. ISBN 1-85744-221-0.
* *Secrets of Grandmaster Chess* (1997), International Chess Enterprises. ISBN 1-879479-54-0.
* *Secrets of Minor Piece Endings* (2001), Rowman Littlefield. ISBN 0-7134-7727-X.
* *Secrets of Pawnless Endings* (1994, 2002), Gambit Publications. ISBN 1-901983-65-X.
* *Secrets of Practical Chess* (1998), Gambit Publications. ISBN 1-901983-01-3.
* *Secrets of Rook Endings* (1992, 1999), Gambit Publications. ISBN 1-901983-18-8.
* *Solving in Style* (1995, 2002), Gambit Publications. ISBN 1-901983-66-8.
* *Tactical Chess Endings* (2003), Batsford. ISBN 0-7134-5937-9.
* *Understanding Chess Move by Move* (2001), Gambit Publications. ISBN 1-901983-41-2.

## Referanser


## Eksterne lenker
* 
* Biografi på chessbase.com
Michael Adams

**Michael Adams** (født 17. oktober 1971 i Truro i Cornwall) er en engelsk stormester i sjakk. 

Adams vant det britiske mesterskapet i sjakk i 1989, bare 17 år gammel. På FIDEs ratingliste per september 2009 er han nummer 50 i verden med en rating på 2682. Dermed er han nest beste brite på listen etter Nigel Short. Hans høyeste plassering på ratinglisten er nummer 4, som han innehadde flere ganger i perioden 2000-2002. Hans høyeste FIDE-rating i karrieren er på 2755, noe han oppnådde i juli 2000.

## Eksterne lenker
* 
* 35 Kritiske stillinger fra Adams' partier
Sevliden

**Sevliden** eller *Sevle`n* er tittelen på en slått fra Telemark og Numedal som finnes i en rekke varianter. Navnet skriver seg fra et sagn eller overlevert fortelling.

Sevliden het egentlig *Ola Olsson Sevlid* og levde fra 1808 til 1834. Han var en villstyring og slåsskjempe, men også en god lausdanser, fra Nore i Numedal. Han kom i slagsmål med kramkaren *Torleiv Gjermundson Ketilsland* fra Veggli i 1832, og kom til å drepe ham. Dette ble Sevliden dømt til døden for, og henrettelsen fant sted på Stengelsrudmoen, ikke langt fra Kongsberg.

Før halshoggingen kom det en prest til ham og spurte om han skulle be for ham, men Sevliden avviste dette med orda: "Eg tenkjer nok Sevliden greier seg sjøl". Så trallet han på hallingen som siden har båret navnet hans. Noen sier at han gjorde et hallingkast på vollen før han gikk til retterstedet. Andre sier at leppene fortsatte å bevege seg etter at hodet var hugget av. 

Truls Ørpen fortalte at eldre folk i Krødsherad tralla stevet med ordene: *Eg tenkjer nok Sevliden vågar seg sjøl*. Etter årstallene å dømme, kam Ørpen ha møtt folk som har opplevd hendelsen. Henrettelsen fant sted vel 50 år før han ble født.

Den mest kjente varianten av slåtten ble bygget ut av Svein Løndal, og ytterligere definert av sønnen Kjetil Løndal. Slåtten er et bravurnummer på hardingfele, og regnes som en teknisk utfordring og et svennestykke for ambisiøse spelemenn. Torgeir Straand opptrådte med slåtten på Talentiaden på 1990-tallet.

Kilde: Svale Solheim: *Slåttesegner*.
Snorre Bjerck

**Snorre Bjartmann Bjerck** (født 1962) er en norsk jazzmusiker (perkusjon) utdannet ved Jazzlinja (NTNU). Han har spilt i grupper som First Set, Batagraf og den samiske gruppa Transjoik. Han har forøvrig bidratt i Østnorsk Jazzsenters band Norske Store Orkester.

Han gav ut soloplaten *My place* i 2006.

Han mottok VossaJazzprisen i 2007.

## Referanser
Klarissene

**Klarissene** (***Ordo Sanctae Clarae***, «Den hellige Klaras orden», forkortet **O.S.C**) er en katolsk orden og den kvinnelige delen av Fransiskanerordenen, opprettet av Klara av Assisi allerede i 1212. Etableringen var i samarbeid med Frans av Assisi, og han spilte en stor rolle gjennom sin etablering av Fransiskanerordenen. I Klaras levetid ble de kalt «De fattige kvinnene» eller «Damianittene» etter San Damiano-kirken hvor de hadde sitt tilholdssted.

Ordenen bygger på fransiskanernes ordensløfter om *fattigdom, kyskhet og lydighet*, med en sterk vektlegger bønn og stillhet. I 1216 fikk ordenen tilltaelse av pave Innocens III til å leve kun av gaver og almisser og uten noen form for eiendom.

Ordenen vokste raskt og spredte seg til det øvrige Europa, og ved Klaras død i 1253 hadde den 111 klostre i det sørlige og sentrale Europa. Utover på 1300-tallet spredte også ordenen seg til England og Skandinavia. De kom til Danmark 1497 og opprettet i København et kloster, Skt. Clare, i Klareboderne, en gate i Indre By i København.

Per 2011 var det over 20 000 klarissenonner i over 75 land verden over. De er organisert i føderasjoner. I Norge er det en kommunitet i Larvik gjennom Høysteinane kloster som ble bygget på begynnelsen av 2000-tallet, og en nybygget kirke som åpnet våren 2007. Det katolske miljøet i Larvik ble etter hvert preget av personkonflikt, og i 2011 ble to nonner forvist. Per 2015 hadde klosteret i Larvik fått sju nye søstre fra India.

I 2024 brøt klarissernonnene i Spania med den romersk-katolske kirken og etablerte sin egen, autonome klosterorden. De erklærte også at de hadde antatt Pablo de Rojas Sánchez-Franco, en tidligere katolsk biskop som i 2019 ble ekskommunisert av paven for vranglære, som sin øverste geistlige veileder. Klarissernonnene i Spania okkuperer (per august 2025) de to klostrene i Spania som har tilhørt klarisserordenen, men som den romersk-katolske kirken primo august 2025 fikk rettens medhold i at nonnene kan kastes ut av.

## Se også
* Klara av Assisi
* Fransiskanerordenen

## Referanser


## Eksterne lenker
* 
* «Klarissene (O.S.C.)», , inkludert navnliste og adresse, *Katolsk.no*
Hans van Helden

**Hans van Helden** (født 1948) er en fransk tidligere nederlandsk skøyteløper. Han konkurrerte opprinnelig for Nederland, senere for Frankrike etter at han fikk problemer med å få plass på det nederlandske skøytelandslaget.

Til tross for et udiskutabelt talent og utmerket teknikk, lyktes det aldri Hans van Helden å vinne en internasjonal tittel. Han ble nederlandsk allroundmester to ganger (1976 og 1977), og han satte to verdensrekorder; bl.a. var han den første som offisielt slo Ard Schenks rekord på 1&nbsp;500 m. I VM samme år ble han førstemann til å gå 5&nbsp;000 m under 7.10 på lavlandsbane.

Van Helden var blant favorittene på flere distanser i OL 1976 i Innsbruck, men måtte nøye seg med tre bronsemedaljer (på ,  og  m). I VM samme år sjokkerte han med en 5000 meter ned mot verdensrekorden og ledet etter første dag, men falt ned til bronseplassen etter fire distanser.

I 1980 giftet van Helden seg med den franske skøyteløperen Marie-France Vives, og han fikk fransk statsborgerskap i desember 1981. Han representerte sitt nye hjemland i internasjonale mesterskap til han var 40 år. Så sent som i 1992 deltok han i det franske mesterskapet.

## Verdensrekorder
Van Helden satte to verdensrekorder i løpet av karrieren:

## Personlige rekorder
For å sette de personlige rekordene i perspektiv, viser den siste kolonnen ('VR') de offisielle verdensrekordene på det tidspunktet van Helden satte sine personlige rekorder.

Van Helden var nummer en på Adelskalenderen fra 13. mars 1976 til 25. desember 1976 &ndash; totalt 287 dager.

## Referanser


## Eksterne lenker
* 
*
Arthur Rimbaud

**Jean Nicolas Arthur Rimbaud** (født 20. oktober 1854, død 10. november 1891) var en fransk poet.

Rimbaud anses å være en nyskapende og original dikter, og regnes som en av de mest innflytelsesrike dekadentene og symbolistene. Han skrev tidlig i tenårene revolusjonerende og for den tiden moralsk utmanende poesi, og har blitt et ideal for mange unge rebelske poeter. Han sluttet i prinsippet å skrive poesi innen han fylte enogtyve, og reiste på tre kontinenter hvor forsøkte seg etter det blant annet som lykkejeger, handelsmann og slavehandler. Han døde rett etter sin 37. fødselsdag av kreft. Hans «geni, dets blomstring, eksplosjon og brå slokking, forbauser fortsatt.»

## Liv og virke
Rimbaud var en usedvanlig dyktig elev på skolen, og han fikk beste karakter og en rekke priser. Vesentlig for hans diktning av hans sterke bånd til katolisismen, blandet med hans fascinasjon for gresk og latin, hjulpet fram av flere privatlærere. Allerede som 15-åring modnet han som dikter, og noen av diktene hans kom på trykk i tidsskrifter.

Hans utagerende oppførsel og alkoholbruk fikk ham imidlertid i problemer. Han anså selv misbruket sitt som vesentlig for sin dikteroppvåkning. Etter at han på oppfordring fra en venn tok kontakt med Paul Verlaine, ble utskeielsene verre. Verlaine, som var gift på det daværende tidspunktet, deltok i Rimbauds utskeielser, som resulterte i at Verlaine ofte var overstadig full og voldelig mot sin kone. Verlaine og Rimbaud utviklet et stormfullt forhold, der Verlaine ble slitt mellom sin kone og elskeren. Forholdet, som tok dem til Belgia og London, endte etter at Verlaine skjøt Rimbaud to ganger i 1873. Skadene var overfladiske, og Rimbaud vegret seg fra å anmelde det, men det tæret nødvendigvis i for stor grad på forholdet, og de brøt kontakten. Forholdet mellom Rimbaud og Verlaine skildres i filmen *[[Total Eclipse]]* fra 1995.

Resultatet av det utsvevende livet ble at Rimbaud dro tilbake til Charleville, der han skrev *[[En årstid i helvete]]*, en diktsamling som i stor grad tok for seg forholdet til Verlaine, igjen sterkt knyttet til katolisismen og til klassisk litteratur. Året etter dro Rimbaud tilbake til London, der han skrev versene som ble samlet i diktsamlingen *[[Illuminasjoner]]*. Begge diktsamlingene anses som svært vesentlige verk i symbolismen, og for den saks skyld i litteraturhistorien.
 
Verlaine skrev forordet til Rimbauds posthume *Poésies complètes* (1895). Se også  *Œuvres* (1898) og *Lettres* (1899).

## Bibliografi (utvalg)
* *Le Soleil Était Encore Chaud* (1866)
* *Poésies* (ca. 1869–1873)
* *Soleil et chair* (1870)
* *Le bateau ivre* (1871)
* *Proses Évangeliques* (1872)
* *Une Saison en Enfer* (*Årstid i helvete*) (1873)
* *Les Illuminations* (*[[Illuminasjoner]]*; 1886)

## Referanser


## Eksterne lenker
* 
* 
* 
* 
*  Arthur Rimbaud, liste over dikt
*  Arthur Rimbaud – *Poets.org*
*   Arthur Rimbaud's Life and Poetry, fransk og engelsk
Coffs Harbour

**Coffs Harbour** er en kystby i New South Wales, Australia. Den hadde .

Det er en kjent ferieby på grunn av den korte avstanden fra Sydney. Mange av innbyggerne i Coffs Harbour er pensjonister.

## Eksterne lenker
* 

## Referanser
Hovdehytta (Asker)

**Hovdehytta** er en turisthytte på Furuåsen i Vestmarka, nær Solli i Asker kommune. Hytta ligger på om lag 450 moh., og har fantastisk utsikt over Asker og området rundt Oslofjorden. Den drives i dag av DNT. Hovdehytta nås enklest fra utfartsparkeringen på Solli i Asker.

Hovdehytta ble bygget av slakter Thoralv Hovde fra Asker i 1921. I 1957 overtok Luftforsvaret hytta, til militært bruk som «luftvakthytte». I 2005 la Forsvaret hytta ut for salg. Asker kommune ble tilbudt hytta til takst som var 110&nbsp;000 kr, men takket nei. Hytta ble dermed tilbudt private kjøpere, og det kom inn 149 bud. Askers innbyggere protesterte mot at ikke kommunen sørget for å gjøre denne hytta offentlig tilgjengelig, og det endte med at kommunen likevel kjøpte den, men da for kr 218&nbsp;615.

I 2006 solgte kommunen hytta videre til DNT Oslo og Omegn for samme beløp. En forutsetning for kjøpet var at DNT skulle ruste opp hytta og gjøre den tilgjengelig for almenheten. Asker turlag, som er DNTs lokallag i Asker, sto så for en omfattende oppgradering av hytta. Hovdehytta ble høytidelig åpnet som DNT-hytte 29. september 2007.

## Referanser
Artur Jussupow

**Artur Jussupow**, (russisk Артур Маякович Юсупов, Artur Majakovitsj Jusupov, født 13. februar 1960 i Moskva, Russland) er stormester i sjakk. Han er nå tysk statsborger.

Han ble juniorverdensmester i 1977 og sovjetmester i 1979 før han ble stormester. Han nådde semifinalen i tre verdensmesterskap. Han gikk i skole hos Mark Dvoretskij. Selv om han fortsatt er en meget aktiv sjakkspiller, bruker han mye tid som sjakktrener og driver en sjakkskole sammen med sin gamle læremester. Han var sekundant for Viswanathan Anand og Péter Lékó i deres forsøk på å bli verdensmester.

## Referanser


## Eksterne lenker
*
Jinmenju

**Jinmenju** (じんめんじゅ) er, ifølge japansk mytologi, merkelige trær som vokser i mørke skoger. Jinmenjuen bærer frukt med barneansikter og disse ansiktene pleier å le. Dersom de ler for intenst, kan de falle av grenene. Ifølge myten er det mulig å spise disse fruktene, som kalles jinmenshi. I Japan blir Jinmenju ansett for å være en yōkai, altså en form for fabelvesen, men uten å være ond eller farlig. 

## Referanser
Egil Andersen Hylleraas

**Egil Andersen Hylleraas** (1898–1965) var en norsk fysiker fra Engerdal, angivelig den første som underviste kvantefysikk i Norge. Hylleraas er internasjonalt kjent for sitt arbeide med tilnærmet løsning av Schrödingerligningen for to-elektron-atomer (He, H-, Li+, Be++) på slutten av 20-tallet. Han samarbeidet med/ble veiledet av storheter som Max Born og Hans Bethe.

Etter oppvekst i Trysil ble det examen artium i 1918 fra Ragna Nielsens skole i Kristiania, cand.real. i fysikk i 1924 fra Universitetet i Oslo og arbeide som assistent for professor Lars Vegard. Etter et par år i offentlig skole ble han universitetsstipendiat fra 1926 til 1928. Med stipend fra Rockefeller-stiftelsen ble det lengre studieopphold ved Georg-August-Universität Göttingen der han imponerte både Niels Bohr og Max Born med en studie av heliumatomet. Han fikk jobb ved Chr. Michelsens Institutt i Bergen i 1931 og ble dr.philos. i 1932 ved UiO, der han var professor i teoretisk fysikk fra 1936 til 1965.

Hylleraas deltok i arbeidet med opprettelsen av det europeiske forskningssenteret CERN.

## Utgivelser
: *Se [http://www.nb.no/nbsok/search?searchString=namecreators:%22Hylleraas,%20Egil%20A.%22&page=0 alle digitaliserte utgivelser] hos [[Nasjonalbiblioteket]]
* 
* 
* 
* 
* 
* 
* 
* 

== Familie ==
Han var sønn av Ole Andersen (1848–1926) og Inger Rømoen (1859–1935), og bror av lærer og ordfører [[Ottar Andersen]]. Begge foreldrene var lærere og bønder. Egil giftet seg i 1926 med Magda Cathinka Christiansen (1900–1987). Datteren Inger Mathilde Hylleraas (1927–) ble gift med folkeminnegransker [[Olav Bø]] (1918–98) og utga en biografi om faren (Egil) i 2006.

== Referanser ==
<references />

== Litteratur ==
* Inger Hylleraas Bø (2006), *Gjetergutten som dro ut i verden''
* Hallstein Høgåsen, anmeldelse av Inger Hylleraas Bøs biografi «Gjetergutten som dro ut i verden» i Fra Fysikkens Verden nr 4, 2006.
JEdit

**jEdit** er en teksteditor, et program som er beregnet på å behandle rå tekst, slik som Notisblokk i Windows.  jEdit er dog mer avansert enn Notisblokk og bedre tilpasset programmering.

Den er skrevet i Java og kan brukes i blant annet Unix, Windows og Mac OS X.

Programmet er utgitt under GNU General Public License.

## Referanser


## Eksterne lenker
*
Argaladhytta

**Argaladhytta** er en turisthytte tilhørende Bodø og Omegns Turistforening beliggende i Skaitidalen som er en del av  Junkerdal-Balvatnet plantefredningsområde.

Hytta ble oppført i 1912 som en jaktbu før den ble flyttet i 1929 etter skredskader.  I 1965 overtok BOT hytta fra familiens eie. 

I 2006 reddet 2 belgiske ballongfarere seg til hytta etter ballongen gikk ned på vei mot Nordkapp.

## Referanser
Bickertonitter

**The Church of Jesus Christ** eller **Bickertonittene** er et trossamfunn av De siste dagers hellige som ble grunnlagt rundt William Bickerton. Han hadde i sin tid blitt ordinert av Sidney Rigdon. Samfunnet driver misjon i flere land i dag og oppgir å ha omkring 15 000 medlemmer. 

## Plassering i Siste dagers hellige-bevegelsen

*Offisiell Hjemmeside
BMW International Open

**BMW International Open** er en golfturnering på Europatouren som har vært arrangert årlig i Tyskland siden 1989. Turneringen spilles alltid på en golfbane i eller i nærheten av München, som er hjembyen til tittelsponsoren BMW, og er siden 1997 spilt på Golfclub München Eichenried. Viktor Hovland tok sin første seier på Europatouren ved å vinne turneringen i 2021.

## Vinnere

## Eksterne lenker
* Profil på EuropeanTour.com
Galtesund

:*For skipet med samme navn, se: [[DS «Galtesund» (1905)|DS «Galtesund»]]*
**Galtesund** er sundet som skiller øyene Hisøy og Tromøy i Arendal kommune i Agder. Sundet er litt over 2&nbsp;km langt, og bredden varierer fra 200 m til om lag 500 m.

Galtesund er den viktigste innseilingsleden til Arendal havn, og ganske store skip kan gå inn sundet. Galtesund har navn etter en holme i sundet med navn *Galten*. Leden er smalest og grunnest ved denne holmen, hvor det er foretatt utsprengninger for å gjøre leden dypere. Innseilingen til Galtesund markeres ved Store Torungen fyr samt Sandvigodden fyr.

Fartøyer på vei østover kan om de ønsker smult farvann holde innaskjærs ved å seile nordover Galtesund og fortsette østover gjennom Tromøysund.

## Referanser
Mujina

**Mujina** (貉) er et gammelt japansk ord for «tanuki» (mårhund). I japansk mytologi er disse skapningerne dyktige til å skifte form (shapeshifting), og en av formene de tok var et ansiktsløst spøkelse. Dette monstret blir ofte referert til som «mujina» av folk i Vesten, men japanerne kjenner dem som *[[noppera-bō]]*.
Robert Karlsson

**Robert Karlsson** (født 1969) er en svensk golfspiller på PGA-touren og Europatouren. Med 11 seire er han den svenske som har flest seire på disse to tourene.

Karlsson ble profesjonell golfspiller i 1989 og kvalifiserte seg til Europatouren gjennom kvalifiseringsskolen i 1990. Han har beholdt spilleretten siden, og har hatt en stabil karriere med fire topp&nbsp;20-plasseringer på Order of Merit, inklusive en tiendeplass i 1997. Han har vunnet ni turneringer på touren. Under The Celtic Manor Wales Open i 2006 satte han nye rekorder på Europatouren for 36 og 54 hull med henholdsvis 124 slag på de to første rundene og 189 på de tre første. Banen hadde imidlertid par&nbsp;69, noe som er svært uvanlig på dette nivået, slik at score i forhold til par var mindre bemerkelsesverdig (14 under etter to runder og 18 under etter tre).

Hans andre seier i 2006, i Deutsche Bank Players Championship of Europe, dyttet Karlsson opp blant de 50 beste på verdensrankingen i golf.

Karlsson spilte for Fastlandseuropa i lagkonkurransen Seve Trophy i 2000, 2002 og 2007.  Han spilte i Ryder Cup i 2006 og 2008.

I 2008 vant han Europatourens Order of Merit. Det meste av 2009-sesongen ble ødelagt av en øyeplage, han mistet plutselig dybdesynet, men i 2010 var han tilbake med to seire.   

## Meritter
### Seire på Europatouren
* 2010: Commercialbank Qatar Masters presented by Dolphin Energy, Dubai World Championship
* 2008: Mercedes-Benz Championship, Alfred Dunhill Links Championship
* 2006: The Celtic Manor Wales Open; Deutsche Bank Players Championship of Europe
* 2002: Omega European Masters
* 2001: Via Digital Open de España
* 1999: Belgacom Open
* 1997: BMW International Open
* 1995: Turespana Open Mediterrania

## Referanser


## Eksterne lenker
*
Bruce Edwards

**Bruce Edwards** (født 16. november 1954, død 8. april 2004) var fast caddie for golfspilleren Tom Watson.

Edwards begynte som caddie for Watson i 1973 og assisterte ham frem til 1989. Edwards arbeidet deretter for Greg Norman, men vendte tilbake til Watson i 1992 og forble i hans tjeneste frem til 2003. Det året fikk han diagnosen amyotrofisk lateralsklerose (ALS), men fortsatte å assistere Watson inntil anstrengelsen ble for stor.

Livet hans er skildret i boken *Caddy For Life: The Bruce Edwards Story* (ISBN 0-316-77788-9) skrevet av hans biograf John Feinstein.

Edwards måtte gi tapt for ALS i 2004, 49 år gammel, i sitt hjem i Florida.

## Eksterne lenker
*BBC
*''The Globe and Mail''
*''Caddy For Life'' by John Feinstein
*Bruce Edwards Foundation
Tom Watson

**Thomas Sturges Watson** (født 1949) er en amerikansk golfspiller som deltar på Champions Tour og innimellom på PGA-touren. Watson hadde sin storhetstid i 1970- og -80-årene, da han vant åtte ''major''-turneringer og toppet pengelisten på PGA-touren fem ganger.

I 2009 ble han den eldste spilleren til å lede en major-turnering etter 54 hull, i The Open på Turnberry. Han var også i delt ledelse etter 72 hull, men tapte i omspill mot Stewart Cink.

I 2015, på St. Andrews i Skottland, spilte han The Open for siste gang i karrieren, en turnering han vant fem ganger.

I 2016 spilte han Masters på Augusta for siste gang i karrieren. Han var to slag unna å klare cuten i turneringen.

## Meritter
* 39 seire på PGA-touren i tidsrommet 1974-1998
* 8 seire i major-turneringer:
** The Open: 1975, 1977,1980, 1982, 1983
** Masters: 1977, 1981
** US Open: 1982

* 14 seire på Champions Tour, hvorav 6 major-turneringer.

## Se også
* Liste over golfspillere med flest seire på PGA-touren
* Liste over golfspillere med flest major-seire

## Referanser


## Eksterne lenker
* 
*
Molekylærgenetikk

**Molekylærgenetikk** er den grenen av biologi som omhandler genenes struktur og funksjon på molekylært nivå. Det vil si hvordan forskjeller i strukturer eller uttrykk for DNA-molekyler manifesterer seg som variasjon mellom organismer. Molekylærgenetikere benytter metoder fra genetikk og molekylærbiologi og skiller seg på den måten fra andre deler av genetikk, som populasjonsgenetikk og økologisk genetikk. Blant molekylærgenetikernes oppgaver er å finne funksjonen og/eller strukturen til de ulike genene (også kalt funksjonell genomikk) og å finne genetiske årsaker til sykdom (medisinsk genetikk). Molekylærgenetikk benyttes også til å klassifisere levende organismer (molekylær systematikk) og til å utforske de molekylære mekanismer for evolusjon.

Faget er basert på sammenslåing av flere delfelt i biologi: klassisk mendelsk arvelover, cellebiologi, molekylærbiologi, biokjemi og bioteknologi. Den integrerer disse disiplinene for å utforske ting som genetisk arv og genregulering, og den molekylære mekanismen bak ulike livsprosesser. 

Et sentralt mål med molekylærgenetikk er å identifisere og studere genetiske mutasjoner. Forskere søker etter mutasjoner i et gen eller induserer mutasjoner i et gen for å knytte en gensekvens til en spesifikk fenotype. Derfor er molekylær genetikk en kraftig metodikk for å knytte mutasjoner til genetiske forhold som kan hjelpe søket etter behandlinger av ulike genetiske sykdommer eller avvik.

## Se også
*Molekylærbiologi
*Biokjemi

## Referanser


## Eksterne lenker
*
Nansen dialog

**Nansen Dialog** ble opprettet i 1995 på Nansenskolen, Lillehammer, som en reaksjon på at det var krig i den tidligere vinter-OL-byen Sarajevo, mens vinter-OL ble arrangert på Lillehammer. Nansenskolen samlet unge ledere fra de forskjellige etniske gruppene i tidligere Jugoslavia til samtaler. Etter hvert flyttet de det meste av arbeidet til Balkan, og i dag er det 10 dialogsentre med mer enn 60 ansatte som arbeider med dialog mellom etniske grupper som har vært i krig med hverandre. Det har blitt arrangert mer enn 150 dialogseminar mellom fiender fra krigsområder på Nansenskolen. Fortsatt drives det også med kurs på Lillehammer, og dialogerfaringene har ført til at man har arrangert kurser for flere grupper fra andre konflikt-&nbsp;og krigsområder som Midtøsten og Afrikas horn. Leder for prosjektet er Steinar Bryn. I 2010 gikk Nansen Dialog sammen med Norsk Fredssenter og skapte Nansen Fredssenter som er en selvstendig virksomhet under stiftelsen Nansenskolen.

## Eksterne lenker
* Nansen Dialogue Network
* Nansen Fredssenter
* nansenskolen.no
Funksjonell genomikk

**Funksjonell genomikk** (også kalt funksjonell genomforskning) er den grenen av molekylærbiologi som benytter de store mengder data fra genomprosjektene til å identifisere funksjonen til gener (og proteiner) og interaksjoner dem i mellom. Funksjonell genomikk skiller seg fra tradisjonell molekylærbiologi ved at det typisk benyttes molekylærbiologiske og molekylærgenetiske metoder som gir store mengder data i hvert eksperiment. Et mål innen funksjonell genomikk er å utforske dynamiske endringer i funksjon og regulering av gener (og proteiner) for derved å kunne bygge modeller som beskriver hvordan de levende celler fungerer (et forskningsfelt også kjent som systembiologi).

Norges forskningsråd hadde i perioden 2002-2011 et stort forskningsprogram innen funksjonell genomikk: FUGE. Programmet fordelte totalt 1,5 milliarder kroner til 233 prosjekter, inkludert 10 nasjonale teknologiplatformer for: 
* DNA-sekvensering
* Bioinformatikk
* Proteomikk
* Mikromatriseteknologi
* Genotyping
* Strukturbiologi
* Billedbehandling
* Humane biobanker
* Sebrafisk
* Genofisk

## Referanser


## Eksterne lenker
*
Eógan II av Strathclyde

**Eógan II av Strathclyde**, også kjent som **Owen den skallete** fra hans latinavledede tilnavn *Eugenius Calvus*, på moderne gælisk *Eòghann*, og moderne walisisk *Owain*, var en konge over Kongedømmet Strathclyde, en region i dagens Skottland for en tid tidlig på 1000-tallet.

Eógan var til stede, i henhold til Symeon av Durham, i slaget ved Carham i 1018. Det er ingen direkte bevis på han døde i slaget, men *[[De walisiske annaler]]* opptegner at en «Eugein sønn av Dumnagual» døde 82 år før 1097, det vil egentlig si år 1015. Ingenting annet er sagt om denne personen, men er likevel antatt å være Eógan II av Strathclyde, og at opptegnelsen er feilaktig oppført for 1018 for å kunne få Eógans død til å stemme overens med slaget ved Carham.

Eógans påståtte død ved Carham i 1018 er blitt sett på som slutten på kongedømmet Strathclyde, og at det er av den grunn at Eógan er den mest kjente av alle konger fra Strathclyde. Imidlertid har nyere forskning vist at dette har synet har mangler, og at feilkilden ligger hos kronikøren John av Fordun og at kongedømmet Strathclyde faktisk overlevde fram til regime til kong David I av Skottland som overtok den skotske kronen i 1124.

Den nest best kjente konge av Strathclyde, er Máel Coluim II av Strathclyde (anglifisert til Malcolm II av Strathclyde).

## Referanser


## Litteratur
* Anderson, Alan Orr (1922): *Early Sources of Scottish History: AD 500–1286*, 2 bind, Edinburgh.
* Anderson, Alan Orr (1908): *Scottish Annals from English Chroniclers: AD 500–1286*, London, gjenutgitt av Marjorie Anderson, red., Stamford, 1991.
* Broun, Dauvit (høsten 2004): «The Welsh Identity of the Kingdom of Strathclyde» i: *The Innes Review* **55** (2), s. 111-180
* Duncan, A.A.M. (2002): *The Kingship of the Scots 842–1292: Succession and Independence*, Edinburgh.
* MacQuarrie, Alan (1993): «The Kings of Strathclyde» i: Grant, A. & Stringer, K., red.: *Medieval Scotland: Crown, Lordship and Community*, Essay presentert til G.W.S. Barrow, Edinburgh, s. 1-19.
* Oram, Richard (2004): *David I: The King who made Scotland*, Gloucestershire.
* Smyth, Alfred (1984): *Warlords and Holy Men*, Edinburgh.
Landgangen i Kips Bay

**Landgangen i Kips Bay** var en britisk manøver under felttoget i New York i den amerikanske uavhengighetskrigen. 15. september 1776 gikk William Howe i land med rundt 4000 menn på nedre Manhattan i det som i dag er nedre enden av *34th Street*. De møtte motstand i 900 amerikanske militsmenn ledet av oberst William Douglas. Der var noen kamper, men trefningen var preget av panisk amerikansk tilbaketrekning. Amerikanerne oppgav sine kanoner, krutt og viktige forsyninger. 

Mot slutten av dagen tok Howe kontroll over New York City og rykket tvers over øya. Howe rapporterte bare tolv døde blant sine menn, mens han hevdet å ha forårsaket rundt 60 døde og sårede på amerikansk side og tok rundt 320 fanger.

De amerikanske styrkene trakk seg tilbake til Harlem Heights hvor det dagen etter sto et større slag.

## Eksterne lenker
*
Morten Bertolt

**Morten Bertolt Andersen** (født 12. februar 1984 i København) er en dansk fotballspiller som for øyeblikket spiller for FC Helsingør, men som er kjent for sitt opphold i Ham-Kam i 2006 og Sandnes Ulf i 2012. Han har dessuten seks kamper for aldersbestemte landslag, fem kamper på U-20 og én kamp på U-16. Den første i mars 2000 og den siste i september 2003.

## Klubbkarrieren
Bertolt ble tatt opp i A-stallen til FC København foran 2004-sesongen etter å ha spilt ungdomsfotball for både BK Avarta og Kjøbenhavns Boldklub (BK). Avtalen med den danske storklubben ble forlenget så sent som i april i 2006, og da ble partene enige om en ny avtale som strekte seg frem til juni 2009. I FCK ble Bertolt dyrket som en defensiv midtbane, men kunne også spille midtstopper.

I løpet av sin periode i hovedstadsklubben ble han dansk seriemester i Superligaen med FC København 2005/06 og 2006/07. Bertholt ble likevel ikke satset på, og ble sluppet av hovedstadsklubben til det nyopprykkede laget SønderjyskE den 8. juli 2008 etter å ha vært utleid til Viborg FF gjennom vårsesongen.

### Hamarkameratene
Bertolt var utlånt til den daværende tippeligaklubben Ham-Kam høstsesongen 2006, hvor han fra sentral midtbaneposisjon spilte 12 kamper og skåret ett mål. Det var for øvrig FC København-trener og den tidligere Ham-Kam-treneren Ståle Solbakken som anbefalte han til Ham-Kam. Bertolt dro tilbake til København etter at HamKam rykket ned en divisjon og utlånsperioden var over.

## Referanser


## Eksterne lenker
* 
* Spillerprofil hos Altomfotball.no
Avrenningskart

**Avrenningskart** er kart som viser avrenning av nedbør til vassdrag. Alle som har behov for å beregne gjennomsnittlig tilsig til et punkt i et vassdrag, vil ha nytte av et avrenningskart. Det kan brukes i forbindelse med kalkulering av dimensjoner for kraftforsyning, vannforsyning, jordbruksvanning, fiskeoppdrett, flomsikring, veibygging og brobygging, men også til undervisning, vannressursplanlegging og klimaundersøkelser.
Norsk Tindemuseum

**Norsk Tindemuseum – Arne Randers Heens samlinger** ligger midt i sentrum av Åndalsnes i Møre og Romsdal. på Norsk Tindesenter.  

Bygget er tegnet av Reiulf Ramstad.  

## Bakgrunn og drift
Ekteparet Arne Randers Heen og Bodil Roland Heen var både ivrige tindebestigere og samlere av gjenstander, dokumenter og bøker som dokumenterte norsk klatrehistorie. Arne Randers Heen var landets ledende fjellklatrer fra 1920-tallet til omkring 1960. Han var utdannet skredder, og etter andre verdenskrig ble han kjent som en sentral motstandsmann på Nordvestlandet.

I 1987 opprettet ekteparet Heen en stiftelse for å ivareta samlingen sin. De bygget et museum i Åndalsnes for samlingen, og i 1990 åpnet de dørene til det nye museet.

Stiftelsen skjenket de som gave til Rauma kommune, for å sikre videre drift av museet. 

Styret i Norsk Tindemuseum vedtok i 2007 å flytte museet til et mer sentralt lokale i Åndalsnes sentrum. I mai 2016 åpnet kronprinsen Norsk tindesenter på Åndalsnes.

## Utstillinger
Tindemuseet har effekter, bilder og historier fra norsk klatre- og fjellhistorie med vekt på Romsdalen. Museet viser klatresportens utvikling fra pionertiden fram til i dag. Heen har gjennom et langt liv samlet inn bilder og gjenstander fra klatresportens historie i romsdalske og norske fjell. 
## Referanser


## Eksterne lenker
* www.tindemuseet.no – hjemmeside
* Norsk tindesenter
Britt G. Hallqvist

**Britt Gerda Hallqvist** (født Nyman 14. februar 1914 i Umeå, død 20. mars 1997 i Lund) var en svensk forfatter, poet, salmedikter og oversetter.

Hun avla filosofisk embetseksamen ved Universitetet i Lund med fagkrets i nordiske språk, litteraturhistorie, teoretisk filosofi og tysk. Hun skrev bøker for både barn og voksne, og oversatte blant annet Johann Wolfgang von Goethe og William Shakespeare til svensk. Hun var også salmedikter, og forfattet mange originalsalmer, oversettelser og bearbeidelser til Svenska Kyrkans nye salmebok i 1986, og i de siste norske salmebøkene, mange av dem i samarbeid med den norske organisten Egil Hovland, som komponerte melodiene til de nyskrevne tekstene hennes.

I 1983 ble hun utnevnt til æresdoktor ved Lunds Universitets teologiske fakultet.

I Norge er hun kjent for salmen «Måne og sol» (1974), tonesatt av Hovland.

## Priser (utvalg)

## Referanser


## Eksterne lenker
* 
*  Biografi i ''Svenskt översättarlexikon''
Anders Frostenson

**Anders Frostenson** (født 23. april 1906 i Loshult i Osby kommun i Skåne i Sverige, død 4. februar 2006 i Örebro) var prest og forfatter.

## Liv og virke
### Bakgrunn
Anders Frostenson var eldsta barnet i en søskenskare på fem barn. I sin ungdom studerte han språk, litteraturvitenskap og teologi ved Lunds universitet, og tok en fil.kand. i engelsk, slaviske språk og filosofi i 1928. 

### Prest
I 1932 ble han ordinert til prest og begynte året etter sin tjeneste i Gustav Vasa-menigheten i Stockholm. Noen år senere flyttet han til Lovö-menigheten, der han ble til han pensjonerte seg i 1971. I 1977 grunnla han Anders Frostensons Stiftelse, med det siktemål å «fremme fornyelsesarbeidet med salmer og viser». I 1981 ble han hedersdoktor i teologi ved Lunds universitet.

Frostenson var aktiv i salmebokarbeidet for Svenska Kyrkans salmebøker av både 1937 og 1986. Han regnes som en sentral fornyer av den svenske salmen i både innhold og form, særskilt gjennom sine bidrag til barnesalmeboken «Kyrkovisor». Bråket rundt hans salmer til 1937-salmeboken førte til at han trakk seg tilbake fra den skrivende arenaen i over ti år. Et av hans kjennetegn var at han ville skrive tekstene i samhandling med egne bevegelser og slik formidle salmens iboende bevegelse og energi. Det var visstnok ytterst sjelden han forfattet en ny salme mens han satt ved et skrivebord. Kjennetegnet for hans arbeid med salmer har blitt beskrevet som en streven etter å forenkle tekstene og ut fra et teologisk perspektiv skape mer sangbare salmer.

Gjennom Kirkenes Verdensråds salmebok, der Frostenson hadde skrevet seks av de åtte svenske salmene, kom han til å inspirere salmediktere over hele verden.

I Svenska Kyrkans salmebok fra 1986 er han representert med hele 146 originaltekster, oversettelser og bearbeidelser.

Frostenson debuterte med diktsamlingen «Löftets båge» («Løftets bue») i 1931, og skrev en avhandling om Kristusbildene i salmene på 1940-tallet. I den brede utgivelsesfloraen hans finner man også lyrikktolkninger av Rainer Maria Rilke og Paul Claudel.

I 2003 utgav han «Dogmat och dikten: om psalmskrivandets grunder» i samarbeid med Erik Routley og Anna-Britta Bodén. Han produserte filmer om svenske diktere som Nils Ferlin og Jan Fridegård.

Ved begravelsen i Olaus Petri-menigheten, 31. mars 2006, forrettet erkebiskop KG Hammar sin eneste begravelse som erkebiskop. Frostenson er begravet ved Lovö kirke.

I 1941 ble han gift med Ulla Lidman-Frostenson (datter av forfatteren Sven Lidman), misjonær og medlem av Riksdagen, men hun døde i 1962. Deretter var han gift med Gerd Anne-Marie Sjöstedt fra 1965 til 1968 og med Sigrid Vera Kristina Frostenson Hausel fra 1970 til 2001.

## Referanser


## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum Forlag, Oslo, 1995. ISBN 82-543-0573-0, s. 153
Rio Arriba County

**Rio Arriba County** er et fylke i den amerikanske delstaten New Mexico. Det ligger i nord i staten og det grenser mot Taos County i øst, Mora County i sørøst, Santa Fe County, Los Alamos County og Sandoval County i sør og mot San Juan County i vest. Det har også grense mot delstaten Colorado i nord.

Rio Arriba Countys totale areal er 15&nbsp;271 km² hvorav 100 km² er vann. I 2000 hadde fylket 41&nbsp;190 innbyggere og administrasjonssenteret ligger i byen Tierra Amarilla. Fylket har fått sitt navn etter det spanske navnet for sin beliggenhet ved øvre delen av elven Rio Grande.
## Eksterne lenker
*
San Juan County (New Mexico)

**San Juan County** er et fylke i den amerikanske delstaten New Mexico. Det ligger i det nordvestlige hjørnet av staten og det grenser mot Rio Arriba County i øst, Sandoval County i sørøst og mot McKinley County i sør. Det har også grense mot delstatene Arizona i vest, Utah i nordvest og mot Colorado i nord.

San Juan Countys totale areal er 14&nbsp;344 km² hvorav 63 km² er vann. I 2000 hadde fylket 113&nbsp;801 innbyggere og administrasjonssenteret ligger i byen Aztec. Fylket har fått sitt navn etter elven San Juan River.

I tilknytning til vassdraget ligger to meget store kullkraftverk i San Juan fylke – San Juan kullkraftverk og Four Corners kraftverk, med samlede utslipp av CO<sub>2</sub> på ca. 30 millioner tonn i 2006, nesten like mye som utslippene fra hele Fastlands-Norge.
## Eksterne lenker
*
Taos County

**Taos County** er et fylke i den amerikanske delstaten New Mexico. Det ligger i nord i staten og det grenser mot Rio Arriba County i sør og vest, Mora County i sørøst ogt mot Colfax County i øst. Det har også grense mot delstaten Colorado i nord.

Taos Countys totale areal er 5&nbsp;710 km² hvorav 4 km² er vann. I 2000 hadde fylket 29&nbsp;979 innbyggere og administrasjonssenteret ligger i byen Taos. Fylket har fått sitt navn etter byen Taos som i sin tur har fått navnet fra Tiwa-språkets ord for røde piletrær.
## Eksterne lenker
*
Phil McGraw

**Phillip Calvin McGraw** (født 1. september 1950 i Vinita i Oklahoma), best kjent som **Dr. Phil**, er vert for det populære amerikanske psykologiske TV-programmet *[[Dr. Phil (TV-serie)|Dr. Phil]]*. Han er gift med Robin McGraw, (f. Robin Jo Jameson), og har to sønner, Jay og Jordan McGraw. Han ble kjent etter opptredener på *[[The Oprah Winfrey Show]]*.

I 1996 leide Oprah Winfrey inn McGraw for å forberede henne til en rettssak rundt en kjøttprodusent i Amarillo i Texas. Winfrey ble så imponert over McGraw at hun ga ham all ære for at hun vant saken, som var over i 1998. Kort tid senere inviterte hun ham til å opptre i programmet sitt. Hans opptreden viste seg å være så suksessfull at han begynte å opptre hver uke som en «Relationship and Life Strategy Expert» («Ekspert på samlivsforhold og livsstrategier»). I 2002 ble han gitt sitt eget daglige TV-program, *Dr. Phil*, produsert av Winfreys Harpo Productions.

McGraw har en bachelorgrad i psykologi fra Midwestern State University og en mastergrad i eksperimentell psykologi. Senere oppnådde McGraw en doktorgrad (ph.d.) i klinisk psykologi hos University of North Texas.

Han dukker også opp i *[[Scary Movie 4]]*.

## Bibliografi

* (1999). Life Strategies: Doing What Works, Doing What Matters. New York: Hyperion Books. pp.&nbsp;320 sider. ISBN 0-7868-8459-2. 
* (2000). The Relationship Rescue Workbook. New York: Hyperion. pp.&nbsp;224 sider. ISBN 0-7868-8604-8. 
* (2000). Relationship Rescue. New York: Hyperion. pp.&nbsp;272 sider. ISBN 0-7868-8598-X. 
* (2001). The Life Strategies Self-Discovery Journal: Finding What Matters Most for You. New York: Hyperion. pp.&nbsp;384 sider. ISBN 0-7868-8743-5. 
* (2001). Self Matters: Creating Your Life from the Inside Out. New York: Simon & Schuster Source. pp.&nbsp;318 sider. ISBN 0-7432-2423-X. 
* (2002). Getting Real: Lessons in Life, Marriage, and Family. Hay House Audio Books. Audio-CD. ISBN 1-4019-0062-3. 
* (2003). The Self Matters Companion : Helping You Create Your Life from the Inside Out. New York: Free Press. pp.&nbsp;208 sider. ISBN 0-7432-2424-8. 
* (2003). The Ultimate Weight Solution: The 7 Keys to Weight Loss Freedom. New York: Free Press. pp.&nbsp;320 sider. ISBN 0-7432-3674-2. 
* (2003). The Ultimate Weight Solution Food Guide. Pocket Books. pp.&nbsp;736 sider. ISBN 0-7434-9039-8. 
* (2004). The Ultimate Weight Solution Cookbook: Recipes for Weight Loss Freedom. New York: Free Press. pp.&nbsp;240 sider. ISBN 0-7432-6475-4. 
* (2005). Family First – Familien Først : Your Step-by-Step Plan for Creating a Phenomenal Family. New York: Free Press. pp.&nbsp;304 sider. ISBN 0-7432-7377-X. 
* (2005). The Family First Workbook : Specific Tools, Strategies, and Skills for Creating a Phenomenal Family. New York: Free Press. pp.&nbsp;256 sider. ISBN 0-7432-8073-3. 
* (2006). Love Smart: Find the One You Want—Fix the One You Got. New York: Free Press. pp.&nbsp;304 sider. ISBN 0-7432-9243-X.
* (2012) Life Code: The new rules for winning in the real world.

## Referanser


## Eksterne lenker
* 
* Offisiell biografi
*
Dr. Phil

***Dr. Phil*** er et amerikansk talkshow skapt av tv-produsenten Oprah Winfrey og programlederen Phil McGraw. Etter McGraws suksess med innslag i *[[The Oprah Winfrey Show]]*, begynte hans eget talkshow *Dr. Phil* 16. september 2002. I begge showene gir McGraw råd om «livsstrategier» basert på sine erfaringer som psykolog innen klinisk behandling og rettspsykologi. Showet blir syndikert over hele USA og i en rekke andre land. Av og til har spesialprogram blitt sendt i *[[prime time]]* på CBS. Programmet har blitt nominert til en *[[Daytime Emmy Award]]* hvert år siden 2004.

## Referanser


## Eksterne lenker
* 
* 
*
Colfax County (New Mexico)

**Colfax County** er et fylke i den amerikanske delstaten New Mexico. Det ligger i nord i staten og det grenser mot Taos County i vest, Mora County og Harding County i sør og mot Union County i øst. Det har også grense mot delstaten Colorado i nord.

Colfax Countys totale areal er 9&nbsp;759 km² hvorav 29 km² er vann. I 2000 hadde fylket 14&nbsp;189 innbyggere og administrasjonssenteret ligger i byen Raton som også er fylkets største by. Fylket har fått sitt navn etter Schuyler Colfax som var USAs 17. visepresident.
## Eksterne lenker
*